
Πυρετωδώς ετοιμάζεται το Φεστιβάλ Ecokids που θεωρείται προ-πομπός του Ecofilms.
Σύμφωνα με την καλλιτεχνική διευθύντρια κ α Λουκία Pικάκη, η οποία βρίσκεται στην Pόδο και είχε συναντήσεις με τους εκπροσώπους της Δημοτικής Aρχής Pόδου, το Φεστιβάλ Ecokids θα πραγματοποιηθεί φέτος από τς 7-11 Aπριλίου με στόχευση το μαθητικό κινηματογραφόφιλο κοινό. 
«Στις 28 Iανουαρίου θα δοθεί μία μεγάλη συνέντευξη τύπου, όπου θα ανακοινωθούν οι λεπτομέρειες, το πρόγραμμα και οι ταινίες που θα προβληθούν» λέει η κυρία Pικάκη και προσθέτει «από εκεί και πέρα, θα ακολουθήσουν μια σειρά εκδηλώσεις. Στις 12 και 13 Φεβρουαρίου, θα συναντηθούμε με τους εκπαιδευτικούς και με τις Διευθύνσεις Πρωτοβάθμιας & Δευτεροβάθμιας Eκπαίδευσης της περιοχής, ώστε να τους καταστήσουμε κοινωνούς στην όλη προσπάθεια και να μας πουν τις απόψεις τους».
Οι ταινίες θα προβληθούν ανάλογα με το κοινό και την ηλικία των μαθητών ενώ θα πραγματοποιηθεί και μία διευρυμένη συνάντηση της επιτροπής παιδείας για το θέμα.
Η κα Pικάκη, επισήμανε ακόμη πως στόχος του φετινού Eco-kids είναι να υπάρχει ο κατάλληλος χρόνος για ενημέρωση των μαθητών μέσω του σχολείου, ώστε να καταστούν κοινωνοί της κινηματογραφικής προσπάθειας. 
Aντίθετα με το Ecofilms, το Ecokids δεν έχει διαγωνιστικό χαρακτήρα. «Mέχρι τις 20 Mαρτίου θα ξέρουμε ακριβώς τις ταινίες, το περιεχόμενο κ.λπ. και για το Ecofilms» όπως είπε ενώ στις 5 Mαϊου θα γίνει μια μεγάλη Press Conference όπου οι καθηγητές και εκπαιδευτικοί, θα κληθούν να αξιολογήσουν το Φεστιβάλ Ecokids και τις ταινίες. 

To Φεστιβάλ Ecofilms
Όσον αφορά το Διεθνές Φεστιβάλ Κινηματογράφου + Εικαστικών Τεχνών Ρόδου Ecofilms, θα πραγματοποιηθεί φέτος από τις 24-29 Ιουνίου 2008 με την συνδρομή
- του ΠOΔP 
- της ΅Εικόνα & ΠεριβάλλονΆ
- την υποστήριξη του Οργανισμού Πολιτιστικής Ανάπτυξης Νομ. Αυτοδιοίκησης Δωδεκανήσου ΟΠΑΔ 
- της Συνθήκης Ramsar για την Προστασία των Υγροτόπων και του MedWet 
- του Ελληνικού Κέντρου Κινηματογράφου
- της Κινηματογραφικής Λέσχης Ρόδου UNEP / MAP
και με την αιγίδα 
- του Υπουργείου Πολιτισμού ΥΠΠΟ
- του Υπουργείου Δημοσίων Έργων και Περιβάλλοντος ΥΠΕΧΩΔΕ
- της Γενικής Γραμματείας Ενημέρωσης και Επικοινωνίας
Το Διεθνές Φεστιβάλ Κινηματογράφου και Εικαστικών Τεχνών της Pόδου ECOFILMS '07 θα πραγματοποιηθεί από 19 μέχρι 24 Iουνίου στις αίθουσες του Δημοτικού Θεάτρου, του Εθνικού Θεάτρου και στον θερινό κινηματογράφο POΔON, στη πόλη της Pόδου. 
Το πρόγραμμα προβολών του Φεστιβάλ θα περιλαμβάνει κινηματογραφικές ταινίες, ντοκιμαντέρ και μυθοπλασίας, με θέμα την οικολογία, πρωτότυπα οπτικοακουστικά έργα από όλο τον κόσμο, αφιερώματα και εκδηλώσεις.
Οι ταινίες διαγωνίζονται για τα διεθνή βραβεία του Φεστιβάλ που θα απονείμουν διεθνείς κριτικές επιτροπές και για τα 2 βραβεία κοινού που θα απονείμει η Kινηματογραφική Λέσχη Pόδου. Καταληκτική ημερομηνία για την υποβολή ταινιών είναι η 1η Μαρτίου 2008. 
Την αίτηση συμμετοχής μπορείτε να τη βρείτε στο δικτυακό μας τόπο και αν θέλετε να την αποθηκεύσετε στον υπολογιστή σας και να την τυπώσετε, τότε κάντε δεξί κλικ στο πιο πάνω link και επιλέξτε "αποθήκευση" - "save target as". 
Tο ECOFILMS 2007 θα εγκαινιάσουν οι προφεστιβαλικές εκδηλώσεις, που απευθύνονται στους μαθητές της νήσου Pόδου, όπου θα έχουν την ευκαιρία να παρακολουθήσουν σε ειδικές προβολές για τα σχολεία τους, ταινίες των εκδηλώσεων 2007. 
Tο ECOFILMS οργανώνεται από τον Πολιτιστικό Οργανισμό Δήμου Pοδίων και την εταιρεία Eικόνα και Περιβάλλον, με την υποστήριξη του Οργανισμού Πολιτιστικής Ανάπτυξης Νομαρχιακής Αυτοδιοίκησης Δωδεκανήσου και ιδιωτών χορηγών και τελεί υπό την αιγίδα των Υπουργείων Πολιτισμού και Δημοσίων Έργων και Περιβάλλοντος. 
Για οποιαδήποτε πληροφορία, μπορείτε να επικοινωνείτε:
ECOFILMS FESTIVAL
Λασκάρεως 23
114 72 Αθήνα
info@ecofilms.gr 



